b'\n_START_ARTICLE_\nKa\xc4\x8dja dolina\n_START_PARAGRAPH_\nKa\xc4\x8dja dolina je naslov pravljice, ki jo je po ljudskem pripovedovanju zapisal duhovnik in pisatelj Fran Sale\xc5\xa1ki Fin\xc5\xbegar. Pravljica Ka\xc4\x8dja dolina je iz\xc5\xa1la v knjigi z naslovom Makalonca leta 1944, ponatis te knjige pa je iz\xc5\xa1el pri zalo\xc5\xbebi Mohorjeva dru\xc5\xbeba,v Celju leta 1988. Knjigo Makalonca je ilustriral Jo\xc5\xbee Ple\xc4\x8dnik.\n_START_SECTION_\nPovzetek vsebine\n_START_PARAGRAPH_\nPravljica Ka\xc4\x8dja dolina govori o po\xc5\xa1tenem bratu Bonifacu in pohlepnem bratu Pankracu. O\xc4\x8de skoraj celotno premo\xc5\xbeenje zaupa starej\xc5\xa1emu bratu Pankracu, medtem ko mlaj\xc5\xa1i brat Bonifac podeduje zelo skromen del o\xc4\x8detovega bogastva. Pankrac pa je hotel vedno ve\xc4\x8d, zato se je \xc5\xbeelel znebiti svojega brata, in sicer tako, da ga je poslal naabirat listje v Ka\xc4\x8djo dolino. Ta dolina pa je bila znana po tem, da je bilo v njej toliko ka\xc4\x8d, da jim nih\xc4\x8de ni mogel uiti. Bonifac se je odpravil v ka\xc4\x8djo dolino in pred vhodom zagledal pokojno babico, ki mu je dejala naj gre domov po blagoslovljeno \xc5\xa1ibo, saj bo le tako pregnal ka\xc4\x8de. Bonifac je res storil tako, kot mu je velela babica. Ko ga je brat ponovno zagledal, je bil zelo razo\xc4\x8daran, ker se je brat vrnil domov. Pod listjem pa je Pankrac na\xc5\xa1el polno zlatnikov, zato se je odlo\xc4\x8dil, da tudi on pojde v Ka\xc4\x8djo dolino. Doma\xc4\x8de je za\xc4\x8delo skrbeti kje se Pankrac potika, zato je \xc5\xbeupan ukazal naj ga poi\xc5\xa1\xc4\x8dejo. Na\xc5\xa1li so ga mrtvega v Ka\xc4\x8dji dolini. Teden po Pankracovi smrti je v vas pri\xc5\xa1el popotni romar, ki je dejal, da lahko pre\xc5\xbeene vse ka\xc4\x8de, vendar samo \xc4\x8de nih\xc4\x8de \xc5\xa1e nikoli ni videl bele ka\xc4\x8de s krono na glavi. Va\xc5\xa1\xc4\x8dani so povpra\xc5\xa1evali o beli ka\xc4\x8di, vendar je tudi najstarej\xc5\xa1i ljudje niso \xc5\xa1e nikoli videli, ne sli\xc5\xa1ali o njej. Romar je va\xc5\xa1\xc4\x8danom dejal, naj pripravijo tri grmade, romar pa je zlezel na hrast in piskal s pi\xc5\xa1\xc4\x8dalko. Prilezli so tri skupine ka\xc4\x8d in vse so zgorele.'